Съдържание

# Темпо

Задава темпото за текущия ефект в диалоговия прозорец Настройки на ефект.

## Възпроизвеждане

Показва настройката за начало на избрания анимационен ефект. Налице са следните възможности:

- При щракване – анимацията спира на този ефект до следващото щракване с мишката.

- Заедно с предходния – анимацията започва незабавно.

- След предходния – анимацията започва веднага след като предишният ефект завърши.

## Закъснение

Задава допълнително закъснение от n секунди до началото на ефекта.

## Времетраене

Указва продължителността на ефекта.

## Повтаряне

Указва дали и как да се повтаря текущият ефект. Въведете броя повторения или изберете от списъка:

- (няма) – ефектът не се повтаря.

- До следващото щракване – анимацията се повтаря до следващото щракване с мишката.

- До края на кадъра – анимацията се повтаря, докато кадърът се вижда на екрана.

## Превъртане, когато приключи възпроизвеждането

Указва дали анимираната фигура да се върне в началното си състояние, след като анимацията приключи.

## Анимиране като част от последователност от щраквания

Указва дали анимацията да се стартира в нормалната последователност от щраквания.

## Изпълняване на ефекта при щракване върху

Указва дали анимацията да започва при щракване върху определена фигура.

Изберете фигурата по име в списъчното поле.