Съдържание

# Условно форматиране - Датата е

Прилага избрания стил върху клетката, когато съдържанието ѝ е форматирано като дата и условието е някой от наличните интервали от дати в падащия списък.

За достъп до тази команда...

#### От лентата с менюта:

Изберете Форматиране - Условно - Дата.

#### От интерфейса с раздели:

Изберете Начало - Условно - Дата.

#### От лентите с инструменти:

Дата

- Днес: стилът се прилага, ако съдържащата се в клетката дата е днешната.

- Вчера: стилът се прилага, ако съдържащата се в клетката дата е вчерашната.

- Утре: стилът се прилага, ако съдържащата се в клетката дата е утрешната.

- Последните 7 дни: стилът се прилага, ако съдържащата се в клетката дата е в последните 7 календарни дни.

- Тази седмица, Миналата седмица и Следващата седмица: стилът се прилага, ако съдържащата се в клетката дата е съответно в тази, миналата или следващата седмица. Началото и краят на седмицата зависят от локала.

- Този месец, Миналия месец и Следващия месец: стилът се прилага, ако съдържащата се в клетката дата е съответно в настоящия, миналия или следващия месец.

- Тази година, Миналата година и Следващата година: стилът се прилага, ако съдържащата се в клетката дата е съответно в настоящата, миналата или следващата година.

Теми, свързани с показаната

Условно форматиране